Гордон Стракан

Британийн Эзэнт Гүрний одонт Гордон Дэвид Стракан  (, 1957 оны 2 сарын 9-нд төрсөн) нь Шотландын хөлбөмбөгчин, хөлбөмбөгийн менежер юм. Тэрээр хамгийн сүүлд 2010 оны 10 сар хүртэл Миддлсбро багийг удирдаж байв. Стракан Данди, Абердин, Манчестер Юнайтед, Лидс Юнайтед болон Ковентри Сити багуудад тамирчны замналаа өнгөрүүлсэн бөгөөд Шотландын шигшээ багт тоглодог байлаа. Миддлсброг удирдахаасаа өмнө Стракан Ковентри Сити, Саутхэмптон, Селтик багуудыг дасгалжуулж байсан. Тамирчин ахуйдаа лигийн 635 тоглолтод оролцож, 138 гоол оруулсан бөгөөд 25 улирлынхаа 21-т нь Англи, Шотландын дээд лигт өрсөлдөж байв. Шигшээ багтаа 50 тоглолт хийж, 5 гоол оруулсан бөгөөд Испани 82, Мексик 86 гэсэн 2 дэлхийн аварга шалгаруулах тэмцээнд хүч сорьжээ. Стракан 1997 онд 40 настайдаа зодог тайлсан нь Премьер лигт хаалгачдыг эс тооцвол хамгийн өндөр үзүүлэлт юм.

Стракан 2007 онд Шотландын Хөлбөмбөгийн Алдрын Танхимд багтсан. Түүний хоёр хүү Крэйг болон Гэвин нь мөн хөлбөмбөгчид юм.

Гадны холбоосууд

Ангилал:1957 онд төрсөн
Ангилал:Шотландын хөлбөмбөгчин
Ангилал:Шотландчууд